148. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 2011 της 11/26 Απρ. 1982 (ΦΕΚ  Β΄ 208) Τρόπος ειδοποιήσεως Υπηρεσιών Συγκοινωνιών κατά την μεταβίβαση επιβατικών αυτοκινήτων και επιβατικών μοτοσυκλεττών Ι.Χ. Έχοντας υπόψη: 1.Τις διατάξεις της παρ. 3, άθρ. 2 του Νόμ. 722/ 1977 «περί απλουστεύσεως της διαδικασίας χορηγήσεως των αδειών κυκλοφορίας και μεταβιβάσεως της κυριότητος των αυτοκινήτων οχημάτων και άλλων τινών διατάξεων». 2.Τις αριθ. ΣΤ/26322/1977 και Τ. 1616/170/79 κοινές αποφάσεις Υπουργών Οικονομικών και Συγκοινωνιών. 3.Το αριθ. 44622/437/81 έγγραφο της Δ/νσεως Οργανώσεως και Εκπαιδεύσεως του Υπουργείου Συγκοινωνιών. 4.Την ανάγκη βελτιώσεως του τρόπου ενημερώσεως των αρμοδίων Υπηρεσιών Συγκοινωνιών στις περιπτώσεις μεταβιβάσεως επιβατικών αυτοκινήτων και μοτοσυκλεττών ιδιωτικής χρήσεως, αποφασίζουμε: Καθορίζουμε τον τρόπο ειδοποιήσεως της αρμόδιας Υπηρεσίας Συγκοινωνιών σε περίπτωση μεταβιβάσεως επιβατικών αυτοκινήτων ή επιβατικών μοτοσυκλεττών ιδιωτικής χρήσεως, σύμφωνα με τις διατάξεις του Νομ. 722/77, ως εξής: 1.Ο πωλητής του επιβατικού αυτοκίνητου ιδιωτ. χρήσεως ή επιβατ. μοτοσυκλέττας ιδιωτικής χρήσεως, που μεταβιβάζεται σύμφωνα με την παρ. 1 του άρθρ. 2 του Νόμ. 722/1977, στέλνει ταχυδρομικά, με απόδειξη ή καταθέτει με αίτηση, αυτοπρόσωπα ή με αντιπρόσωπό του, το οικείο τμήμα (ΦΥΛΛΟ 2) της άδειας κυκλοφορίας του οχήματος, στην Υπηρεσία Συγκοινωνιών, η οποία έχει εκδώσει την άδεια κυκλοφορίας αυτού. 2.Σε περίπτωση καταθέσεως με αίτηση του ΦΥΛΛΟΥ 2 της άδειας κυκλοφορίας, στην ανωτέρω Υπηρεσία Συγκοινωνιών, αυτή χορηγεί στον προσκομίζοντα σχετική βεβαίωση. (Υπόδειγμα της βεβαιώσεως δίδεται στο συνημμένο παράρτημα). Εάν το απόκομμα της άδειας κατατίθεται από αντιπρόσωπο του πωλητή, τότε κρατείται και το σχετικό συμβολαιογραφικό πληρεξούσιο ή η θεωρημένη από Αστυνομική Αρχή για το γνήσιο της υπογραφής εξουσιοδότηση. Τα δικαιολογητικά αυτά μαζί με το απόκομμα της άδειας και την αίτηση παραμένουν στον τηρούμενο φάκελλο του οχήματος. 3.Οι Υπηρεσίες Συγκοινωνιών θα δέχονται την προσκόμιση των αποκομμάτων (ΦΥΛΛΩΝ 2) των αδειών κυκλοφορίας μόνον εφόσον πάνω σ’ αυτά υπάρχει βεβαίωση του οικονομικού εφόρου ότι καταβλήθηκαν οι πάσης φύσεως οικονομικές επιβαρύνσεις τόσο για τη μεταβίβαση όσο και για την έκδοση της νέας άδειας και έχουν τεθεί κανονικά οι υπογραφές του πωλητή και αγοραστή. Μετά τη λήψη του αποκόμματος (ΦΥΛΛΟΥ 2) της άδειας κυκλοφορίας του οχήματος, όπως καθορίζεται παραπάνω, οι αρμόδιες Υπηρεσίες προβαίνουν στην έκδοση της νέας άδειας κυκλοφορίας στο όνομα του αγοραστού, ενεργώντας με βάση την αριθ. ΣΤ/26322/1977 απόφαση και τις σχετικές εγκυκλίους. (Μετά τη σελ.208,906(στ) Σελ. 208,9061 Τεύχος-Σελ. Γενικά περί κυκλοφορίας αυτοκινήτων 21.Ε.α.148 